Ritratt meħud mill-filmat imxandar fuq TVM .td_uid_2_60c60a1beba3c_rand.td-a-rec-img{text-align:left}.td_uid_2_60c60a1beba3c_rand.td-a-rec-img img{margin:0 auto 0 0} Read in English . Id-Dekan tal-Fakultà għat-Tisħiħ tas-Soċjetà Andrew Azzopardi u l-preżentatur Peppi Azzopardi editjaw filmat li xxandar fuq TVM u li ta stampa qarrieqa dwar il-ħabs, biex juru s-sitwazzjoni reali fil-Faċilità Korrettiva ta' Kordin. Din il-ġimgħa l-Awtorità tax-Xandir laqgħet l-ilment u tat raġun liż-żewġ preżentaturi dwar dan il-filmat, li għandu produzzjoni tal-Aġenzija għas-Servizzi Korrettivi u li xxandar f'April li għadda waqt il-programm Popolin fuq TVM. Huma kienu saħqu li b'dan il-filmat ingħatat impressjoni ħażina dwar is-sitwazzjoni tal-ħabs, bl-Awtorità tax-Xandir tisħaq li permezz ta' dan il-filmat instemgħet naħa waħda biss u għaldaqstant mhux oġġettiv. Din il-ġimgħa: Il-BA tordna lill-PBS ixandar filmat tas-sitwazzjoni reali tal-ħabs Fid-deċiżjoni tagħha l-Awtorità tax-Xandir qalet li permezz ta' dan il-filmat instemgħet biss naħa waħda tas-sitwazzjoni fil-ħabs. Żiedet ukoll li l-preżentatur tal-programm kien qal li dan il-filmat huwa parti minn serje ta' filmati iżda wara li ġie ppreżentat l-ilment dawn il-filmati qatt ma ntwerew. Il-filmat li juri gideb dwar il-ħabs X'qalu Peppi u Andrew Azzopardi dwar dan il-filmat? Mhux minnu li l-ħabs qisu villaġġ wieħed bil-priġunieri kuntenti u b'kulħadd jintegra ma' kulħadd Il-filmat juri li r-residenti għandhom aċċess biex jitgħallmu xi sengħa meta fil-verità 70 priġunier biss kellhom din l-opportunità sakemm jiskontaw sentenza. Xi servizzi li ssemmew fil-filmat mhumiex offruti fil-ħabs Il-filmat li juri l-verità dwar il-ħabs Andrew u Peppi Azzopardi editjaw il-filmat imxandar fuq Popolin fejn semmew dak li qed jiġri f'Kordin: Weekend break il-ħabs? Ma' Newsbook.com.mt, Prof. Andrew Azzopardi u Peppi Azzopardi stiednu lill-qarrejja jaraw iż-żewġ filmati qosra (t'hawn fuq), "wieħed li jħajjarhom jibbukkjaw weekend break f'Kordin, u l-ieħor li juri s-sitwazzjoni vera u li żgur li min ikun ibbukkja jara kif se jieħu d-depożitu lura". Fissru kif l-ewwel filmat, li xxandar fuq TVM, juri stampa falza u qarrieqa tal-ħabs, tant li l-Awtorità tax-Xandir sabet lill-istazzjon nazzjonali ħati talli wrieh. "L-Awtorità tax-xandir qalet ċar u tond li l-ewwel feature juri naħa waħda", saħqu. "Fid-dawl li TVM kellu 12-il feature ieħor ta' propaganda favur il-ħabs, maħluqa mid-Direttur tal-Ħabs biex jipprova jpinġi ħabs li ma jeżistix. Bil-protesta tagħna dawn il-features kellhom jieqfu", żiedu jgħidu ż-żewġ preżentaturi. Irrimarkaw li l-Awtorità tax-Xandir ordnat li jsir feature ieħor ta' tliet minuti li juri verament x'jiġri fil-ħabs u li jirrispetta l-intelliġenza tal-poplu. Minkejja li dan għandu jitlesta fi żmien ġimgħa, s'issa għadu mhux magħruf min se jipproduċih. L-Awtorità ordnat li l-filmat isir minn persuna indipendenti u imparzjali. Andrew u Peppi Azzopardi saħqu li f'isem il-ħabsin se jibqgħu jsegwu x'qed jiġri fuq l-istazzjon nazzjonali u jibqgħu jiddefendu lil dawk li ma għandhomx leħen. Newsbook.com.mt kiteb kemm-il darba dwar is-sitwazzjoni reali li tinsab fiha l-Faċilità Korrettiva ta' Kordin fosthom: Attentati suwiċidji u 11-il mewt fil-ħabs Is-siġġu tal-kastig Priġunier jitlibbes il-ħarqa u jiġi mrażżan billi jorbtuh mas-sodda It-trattament tal-priġunieri f'Diviżjoni 6 Priġunier jitpoġġa fl-istess ċella ma' priġunieri infettati bil-Covid-19 Riċentament, il-Qorti rrifjutat it-talba tal-priġunier Brian Vella biex tinbeda inkjesta maġisterjali fuq dak li hu qed isejjaħ kampanja ta' terrur, biża' u tortura fi ħdan il-Faċilità Korrettiva ta' Kordin. Rapporti kienu qalu li Vella tpoġġa f'iżolament wara li ressaq rikors biex tinbeda din l-inkjesta. F'Mejju 2021: Il-priġunier li lest jixhed dwar "terrur, biża' u tortura" fil-ħabs jitpoġġa f'iżolament – rapport Fil-bidu ta' dan ix-xahar il-Fakultà għat-Tisħiħ tas-Soċjetà ppreżentat il-proposti tagħha biex jitneħħa l-iżolament mill-ħabs. F'Ġunju 2021: Appell biex jitneħħa l-iżolament mill-ħabs .td_uid_3_60c60a1bebd72_rand.td-a-rec-img{text-align:left}.td_uid_3_60c60a1bebd72_rand.td-a-rec-img img{margin:0 auto 0 0}